เรื่องร้องเรียน: เส้นพระราม2ขาออกไปบางแคบางใหญ่รถติดมาก มีรถบรรทุกวิ่งเต็มไปหมด จะแจ้งตรวจสอบ3ประเด็น 1.รถติดมากช่วงเวลา6.00-10.00ช่วงห้ามรถบรรทุกวิ่งหรือไม่  ถ้าใช่ทำไมยังวิ่งได้ 2.รถบรรทุกส่วนใหญ่มักวิ่งขวาหรือบางคันไม่ใช่รถบรรทุกเป็นรถขนส่งสี่ล้อมักวิ่งขวาทั้งที่ขับช้า หรือที่เรียกช้าแช่ขวาแบบนี้ผิดกฎหมายหรือไม่ 3.รถบรรทุกกับรถขนส่งส่วนใหญ่ที่วิ่งขวา และทำให้รถติดมากขึ้น มักมีสติกเกอร์แปลกๆอยู่หลังรถไม่แน่ใจเกี่ยวกับเรื่องส่วยให้เจ้าหน้าที่ที่เป็นข่าวหรือไม่ ถ้าเกี่ยวเท่ากับมีรถที่จ่ายส่วยเพิ่มและสามารถทำผิดกฎหมายโดยไม่มีเจ้าหน้าที่มาตรวจสอบ??? อยากให้ตรวจสอบกับทางตำรวจด้วยเพราะประเด็นรถบรรทุกวิ่งตอนเช้าช่วงไปทำงานและรถช้าแช่ขวาทำให้เส้นพระราม2ทั้งขาเข้าขาออกที่ติดอยู่แล้วรถติดมากๆ ขึ้นไปอีก
การดำเนินการของเจ้าหน้าที่: กรณี ประชาชนให้ข้อมูล บริเวณ  รถบรรทุก วิ่งเวลาห้าม การจราจร  ถนนพระราม2 นำเรียน พี่น้องประชาชน ทาง จราจร สน.ท่าข้าม มีการขวดขันจับกุม ผุ้กระทำความผิดกฏหมายจราจร บริเวณถนนพระราม อย่างต่อเนื่อง  แต่อุปสรรค คือ เวลาจะกุมไม่มีที่จอด และ ถ้าจับกุม ทำให้รถติดก็โดนว่าอีกครับ  สรุปโดนทั้งขึ้นทั้งล่องครับ จึงขอขอบคุณพี่น้องประชาชนที่แจ้งเบาะแสให้ทราบครับ
ความเห็นของผู้แจ้ง: ควรหาวิธีแก้ปัญหา ไม่ใช่มองว่าโดนทั้งขึ้นทั้งล่องแล้วจะปล่อยให้ผู้กระทำผิดกฎจราจร(ขับรถบรรทุกผิดเวลา)ทำต่อไปหรอทั้งที่ตัวเองเป็นผู้รักษากฎหมาย
พื้นที่: แขวงแสมดำ เขตบางขุนเทียน กรุงเทพมหานคร